| **Naglis Puteikis** |
| --- |
|  |
| Gimė | 1964 m. rugsėjo 2 d. (59 metai)Vilnius |
| Tėvas | Vytautas Puteikis |
| Motina | Zofija Zarankaitė-Puteikienė |
| Sutuoktinis (-ė) | Nina Puteikienė |
| Vaikai | Gediminas, Augustė |
|  |
| Veikla | istorikas, archeologas, muziejininkas, Lietuvos ir Klaipėdos miesto savivaldybės politinis bei visuomenės veikėjas |
| Sritis | politika |
| Organizacijos | Klaipėdos miesto savivaldybės taryba, Lietuvos Respublikos Seimas |
| Pareigos | Centro partija „Gerovės Lietuva" pirmininkas, Seimo narys |
| Partija | Tėvynės sąjunga – Lietuvos krikščionys demokratai (1996-2014)   Nepriklausomas  (2014-2016)   Centro partija „Gerovės Lietuva"  (2016-dabar) |
|  |
| Išsilavinimas | aukštasis universitetinis |
| Alma mater | Vilniaus universitetas |

**Naglis Puteikis** (g. 1964 m. rugsėjo 2 d. Vilniuje) – istorikas, Lietuvos ir Klaipėdos miesto savivaldybės politinis bei visuomenės veikėjas, Centro partijos „Gerovės Lietuva" lyderis.

Biografija
----------

1982 m. baigė Vilniaus 15-ąją vidurinę mokyklą, 1989 m. – Vilniaus universiteto Istorijos fakultetą. Studijų metais (1983 m.) buvo pašauktas į okupacinę sovietų armiją ir pasiųstas į Afganistaną. Grįžęs iš armijos ir studijuodamas 1988 metais pradėjo dirbti Vilniaus miesto Vykdomojo komiteto Istorijos ir kultūros paminklų apsaugos inspekcijos vyresniuoju archeologu, inspektoriumi. Dalyvavo kuriant pirmąsias visuomenines paminklosaugos organizacijas (įkūrė Jaunimo paminklosaugos klubą ir kt.).

1990–1995 m. dirbo Lietuvos Respublikos kultūros paveldo inspekcijos generaliniu direktoriumi. 1995–1996 m. buvo socialinių programų koordinatoriumi Lietuvos savivaldybių asociacijoje, parengė pensijų, šalpos, socialinės globos ir rūpybos, paramos neįgaliems žmonėms programas.

1996–2000 m. dirbo Valstybinėje paminklosaugos komisijoje, Kultūros vertybių apsaugos departamento direktoriumi, kultūros viceministru, buvo atsakingas už muziejus, bibliotekas, kultūros paveldą, dalies valstybinių ir akcinių įmonių, valdomų ministerijos, veiklą.

1997 m. vasario 4 d. – balandžio 24 d. ir 2011–2020 m. – Lietuvos Respublikos Seimo narys.

2000–2004 m. akcinės bendrovės „Klaipėdos laivų remontas" direktorius. 2005–2006 m. UAB „Klevo takas" direktorius. 2006 m. Seimo nario Emanuelio Zingerio sekretorius-padėjėjas. 2006–2007 m. Kultūros paveldo departamento prie Kultūros ministerijos Klaipėdos teritorinio padalinio vedėjas. 2007 m. šio departamento direktoriaus Albino Kuncevičiaus iniciatyva atleistas už mėginimą sustabdyti Ievos Simonaitytės bibliotekos niokojimą, tačiau 2008 m. Vyriausiojo administracinio teismo sprendimu grąžintas į pareigas. 2008 m. Seimo nario Evaldo Jurkevičiaus sekretorius-padėjėjas.

2007–2011 m. Klaipėdos miesto savivaldybės tarybos narys.

Iki 2014 m. Tėvynės Sąjungos-Lietuvos krikščionių demokratų narys, 2005–2011 m. šios partijos Klaipėdos miesto skyriaus pirmininkas. Nuo 2016 m. – 2021 m. liepos Centro partijos „Gerovės Lietuva" pirmininkas.

Nuo 2021 m. liepos 21 d partija pakeitė pavadinimą į "Tautos ir teisingumo sąjunga". N. Puteikis tapo pirmininko P. Gražulio pavaduotoju ir jo padėjėju Seime.

Aplinkos ir paveldo saugojimo sąjūdžio, Lietuvos šaulių sąjungos, Klaipėdos Afganistano karo veteranų organizacijos „Miražas" ir Lietuvos archeologijos draugijos narys.

Žmona – Nina (g. 1965 m.), sūnus Gediminas (g. 1993 m.), duktė Augustė (g. 2000 m.).

Šaltiniai
---------

1. ↑  Valstybinė kultūros paveldo komisija
2. ↑  Kultūros paveldo departamentas Archyvuota kopija 2014-09-21 iš Wayback Machine projekto.
3. ↑  2011 m. Lietuvos savivaldybių tarybų rinkimai Archyvuota kopija 2011-03-05 iš Wayback Machine projekto.
4. ↑   Archyvuota kopija 2014-02-24 iš Wayback Machine projekto.
5. ↑
6. ↑   Archyvuota kopija 2014-02-14 iš Wayback Machine projekto.


| Partijos politinės pareigos |
| --- |
| Prieš tai:**{{{before}}}** | **{{{title}}}**{{{years}}} | Po to:**{{{after}}}** |

Nuorodos
--------

* Naglio Puteikio internetinė svetainė
* Asmeninis dienoraštis internete
* Naglio Puteikio oponentų dienoraštis internete
* Naglis Puteikis gali netekti lyderio pozicijos konservatorių Klaipėdos sąraše
* Skandalu išgarsėjęs Naglis Puteikis pakilo sąraše
* Naglis Puteikis užsimojo iš peties: sieks tapti Lietuvos prezidentu Archyvuota kopija 2018-07-09 iš Wayback Machine projekto.
* Puteikis Seimą šturmuos su Janutiene ir Krivicku, naudos Nausėdos šūkį